[{"text_idx": "#000003", "text": "Paljud sakslased proovivad enne uut seadust minna u\u0308le o\u0303li- vo\u0303i gaasiku\u0308ttele"}, {"text_idx": "#000004", "text": "Saksamaal rabelevad paljud inimesed, et minna enne kavandatavat kliimaseadust u\u0308le o\u0303li- vo\u0303i gaasiku\u0308ttele, kuna seadus vo\u0303ib neid ku\u0308tteviise piirata vo\u0303i lausa keelata."}, {"text_idx": "#000005", "text": "Saksa valitsus plaanib kiita heaks seadust, mida on toetanud eriti keskkonnakaitsjad. Seadusesse kavandatakse punkti, mille kohaselt peab uuendatav ku\u0308ttesu\u0308steem kasutama va\u0308hemalt 65 protsendi ulatuses taastuvenergiat."}, {"text_idx": "#000006", "text": "See takistaks paljudel uue o\u0303li- vo\u0303i gaasikatelde soetamise."}, {"text_idx": "#000007", "text": "Osa kavandatava kliimaseaduse u\u0308ksikasjadest on veel ebaselged, kuid eluasemeomanikud on murelikud."}, {"text_idx": "#000008", "text": "\"Po\u0303himo\u0303tteliselt ma toetan energia sa\u0308a\u0308stmist. Probleem on lihtsalt selles, et sellega ei saa ega tohi inimesi u\u0308le koormata,\" u\u0308tles Nordrhein-Westfaleni liidumaal Ko\u0308nigswinteris elav 48-aastane Maike Biert."}, {"text_idx": "#000009", "text": "Ta ra\u0308a\u0308kis arvutustest, mis panid teda loobuma nii soojapumbast kui ka hu\u0308briidlahendusest nagu soojapumba ja gaasi u\u0308hendamine. \"Selliste variantide kulud oleksid olnud 40 000 - 100 000 eurot. See oleks ta\u0308hendanud meile laenu vo\u0303tmist, me ei soovinud seda teha,\" ma\u0308rkis Biert."}, {"text_idx": "#000010", "text": "Viimastel aastatel ja\u0308rsult kasvanud no\u0303udlus soojapumpade ja\u0308rele on Saksamaal sel aastal langenud."}, {"text_idx": "#000011", "text": "\"Viimasel ajal peetud avalik arutelu on po\u0303hjustanud tarbijate seas palju ebakindlust,\" u\u0308tles Bjo\u0308rn Schreinermacher Saksa Soojapumpade Liidust uudisteagentuurile AFP."}, {"text_idx": "#000012", "text": "Seevastu o\u0303li- ja gaasiku\u0308tte su\u0308steemide no\u0303udlus on tema so\u0303nul olnud eriti tugev."}, {"text_idx": "#000013", "text": "Saksamaal on energiaga seotud ku\u0308simused tekitanud sel aastaku\u0308mnel niikuinii suuri pingeid. Riik otsustas loobuda tuumaenergiast juba enne Ukraina so\u0303da, mis peatas vo\u0303i va\u0308hemalt jo\u0303uliselt va\u0308hendas energiaimporti Venemaalt."}, {"text_idx": "#000014", "text": "Na\u0308iteks naaberriigis Prantsusmaal usutakse kindlalt tuumaenergiasse ning seal ollakse arvamusel, et Saksamaa tulistas energiaotsustega omale jalga."}, {"text_idx": "#000015", "text": "Kavandatav Saksa kliimaseadus po\u0303hjustas hiljuti a\u0308geda vaidluse riigi vo\u0303imukoalitsioonis. Kriitikute so\u0303nul mo\u0303juvad uute su\u0308steemide soetamise kulud eriti raskelt keskmise vo\u0303i va\u0308ikese sissetulekuga majapidamistele."}, {"text_idx": "#000016", "text": "Taastuvenergiat on kaitsenud ja no\u0303udnud praeguses valitsuses olevad rohelised. Vastu on aga ko\u0303ige a\u0308gedemalt Vabad Demokraadid (FDP)."}, {"text_idx": "#000052", "text": "Automatiseeritud raielubade su\u0308steem tuleb u\u0308mber teha"}]